د افغانستان لپاره د امریکا ځانګړي استازي ټام وېسټ وایي، هېواد یې له افغانستان سره د ۴۷۴ میلیون ډالرو مرسته اعلان کړې ده۔

نوموړي په ټوېټ پیغامونو کې ویلي، چې د دې مرستې ترڅنګ یې له افغانانو سره یو میلیون ډوزه د کرونا واکسین مرسته هم کړې ده۔

د هغه په خبره، له دې پیسو به په افغانستان کې له لوږې او بېوزلۍ سره د مبارزې لپاره کار اخیستل کېږي او د مرستندویه بنسټونو له لوري به لګول کېږي۔

ښاغلي وېسټ دغه‌راز ټینګار کړی، چې امریکا به د افغانانو ترڅنګ ولاړه وي۔

امریکا دغه مرسته په داسې حال کې اعلان کړې، چې د افغانستان د کنګل شوې شتمنۍ د بېرته ازادېدو غوښتنې یې هم رد کړي دي۔

بل‌خوا د رییس الوزرا مرستیال ملا عبدالغني برادر په خپلو تازه څرګندونو کې له امریکا او نړیوالې ټولنې غوښتي، چې د افغانستان د خلکو شتمني باید بېرته ازاده کړي